	Накрая бяха готови. На земята лежаха три големи торби, проснати зад заслона. Бяха поставени в мрежа, изплетена от тънка, но много издръжлива щавена ципа. За нея бяха завързани въжета, на които висеше кошът. Анана би желала кошът да виси на отделна халка, привързана за мрежата. Това щеше да гарантира по-добра стабилност. За нещастие беше се оказало невъзможно да издълбаят три халки от дърво. Освен това, щом халката трябваше да издържи теглото на пасажера и на коша, значи тя трябваше да е достатъчно солидна, следователно и тежка.